Արղավան Խոսրավի

Արղավան Խոսրավի (, ), իրանական ծագմամբ ամերիկացի նկարիչ և նկարազարդող։ Նա հայտնի է իր եռաչափ նկարներով՝ աշխատանքներով, որոնք խաչվում են եվրոպական վերածննդի արվեստի և պարսկական մանրանկարչության ավանդույթների հետ` ազատության, աքսորի և հզորացման թեմաներով։ Խոսրավին ապրում է Սթեմֆորդում, Կոնեկտիկուտում, և նախկինում ապրել է Նատիքում, Մասաչուսեթսում

Վաղ կյանք և կրթություն 
Արղավան Խոսրավին ծնվել է 1984 թվականին Շահրե Քորդում, Չհարմահալ և Բախտիարի շրջանում, Իրանում, և մեծացել է Թեհրանում աշխարհիկ ընտանիքում մասամբ իրանական հասարակության խնդիրների պատճառով, որոնք առաջացել են իրանական հեղափոխությունից հետո, վաղ տարիքում նա հասկացել է հանրային և մասնավոր տարածքների հստակ տարբերությունը։ Մեկուսացված ես-ի թեման շարունակվեց նրա հետագա աշխատություններում։

Խոսրավին Ազադի Իսլամական համալսարանում ստացել է գրաֆիկական դիզայնի բակալավրի աստիճան (2006), Թեհրանի համալսարանում նկարազարդման ոլորտում մագիստրոսի կոչում (2009) և գեղանկարչության ոլորտում մագիստրոսի կոչում (2018) Ռոդ Այլենդի Դիզայնի դպրոցում։  Թեհրանի համալսարանն ավարտելուց մի քանի տարի անց Խոսրավին աշխատել է որպես գրաֆիկական դիզայներ և մանկական գրքերի նկարազարդող։ Նա նկարազարդել է մոտ 20 գրքեր։ Նա ձերբակալվել է 2011 թվականին բարոյականության ոստիկանության կողմից։ 2015 թվականին նա տեղափոխվել է Միացյալ Նահանգներ իր կրթությունը ավարտին հասցնելու համար։ Նա հաճախել է Բրանդեյսի համալսարանի հետբուհական մեկամյա ծրագիրը։

Կարիերա 
Իր ստեղծագործություններում նա համադրում է իր պատկերների հակասությունները ազատության և սահմանափակումների միջև և դրանք հաճախ պատկերում են երազանման գունագեղ և տարօրինակ այգիներ, ինչպես նաև անհանգստացնող մի բան է տեղի ունենում. օրինակ` ինչ-որ մեկը միտումնավոր սահմանափակում կամ խոչընդոտում է կին առարկայի մարմնական շարժումների ազատությանը։ Իր նկարներից շատերում նա օգտագործում է պարսկական ավանդական տեքստիլ նախշեր։ Մազերը որպես խորհրդանիշ օգտագործվել են նրա բազմաթիվ աշխատանքներում, որոնց համաշխարհային լսարանը ուշադրություն է դարձրել 2022 թվականի Մահդի Ամինիի բողոքներից հետո։

2019 թվականին Խոսրավին իր առաջին անհատական ցուցահանդեսը անցկացրեց Նյու Յորքի Լայլս ընդ Քինգ պատկերասրահում։ 2022 թվականի ապրիլից մինչև սեպտեմբեր նա անցկացրել է իր առաջին անհատական թանգարանային ցուցահանդեսը Մանչեսթրի, Նյու Հեմփշիրի Կարրիերի արվեստի թանգարանում։ Այլ նշանավոր ցուցադրություններից են` Ռեյչել Ուֆների պատկերասրահում (2021) Նյու Յորքում Rockefeller Center (2022); Կավի Գուպտայի պատկերասրահում (2022) Չիկագոյում, և Սթեմսի պատկերասրահում (2022) Բելգիայում։

Նրա աշխատանքները գտնվում են հանրային թանգարանային հավաքածուներում, այդ թվում՝ Նյուպորտի արվեստի թանգարանում, Փենսիլվանիայի Գեղարվեստի ակադեմիայի թանգարանում և Ռոդ Այլենդի դիզայնի դպրոցի թանգարանում։

Ծանոթագրություններ 

ԱԽՎ նախագծի հոդվածներ